CELEX: 62014CA0322
Language: hr
Date: 2015-05-21 00:00:00
Title: Predmet C-322/14: Presuda Suda (treće vijeće) od 21. svibnja 2015. (zahtjev za prethodnu odluku koji je uputio Landgericht Krefeld – Njemačka) – Jaouad El Majdoub protiv CarsOnTheWeb.Deutschland GmbH (Pravosudna suradnja u građanskim stvarima — Nadležnost i izvršenje sudskih odluka u trgovačkim i građanskim stvarima — Uredba (EZ) br. 44/2001 — Članak 23. — Sporazum o prenošenju nadležnosti — Formalni uvjeti — Priopćenje elektroničkim sredstvima koja osiguravaju trajni zapis dogovora — Pojam — Opći uvjeti prodaje koje se može pregledati i ispisati s linka koji omogućuje njihovo prikazivanje u novom prozoru — Tehnika prihvaćanja „klikanjem”)

20.7.2015   
            
            
               HR
            
            
               Službeni list Europske unije
            
            
               C 236/19
            
         Presuda Suda (treće vijeće) od 21. svibnja 2015. (zahtjev za prethodnu odluku koji je uputio Landgericht Krefeld – Njemačka) – Jaouad El Majdoub protiv CarsOnTheWeb.Deutschland GmbH
   (Predmet C-322/14) (1)
   
   ((Pravosudna suradnja u građanskim stvarima - Nadležnost i izvršenje sudskih odluka u trgovačkim i građanskim stvarima - Uredba (EZ) br. 44/2001 - Članak 23. - Sporazum o prenošenju nadležnosti - Formalni uvjeti - Priopćenje elektroničkim sredstvima koja osiguravaju trajni zapis dogovora - Pojam - Opći uvjeti prodaje koje se može pregledati i ispisati s linka koji omogućuje njihovo prikazivanje u novom prozoru - Tehnika prihvaćanja „klikanjem”))
   (2015/C 236/26)
   Jezik postupka: njemački
   
      Sud koji je uputio zahtjev
   
   Landgericht Krefeld
   
      Stranke glavnog postupka
   
   
      Tužitelj: Jaouad El Majdoub
   
      Tuženik: CarsOnTheWeb.Deutschland GmbH
   
      Izreka
   
   Članak 23. stavak 2. Uredbe Vijeća (EZ) br. 44/2001 od 22. prosinca 2000. o nadležnosti, priznanju i izvršenju sudskih odluka u građanskim i trgovačkim stvarima treba tumačiti na način da tehnika prihvaćanja „klikanjem” općih uvjeta kupoprodajnog ugovora koji sadrže sporazum o prenošenju nadležnosti, poput onoga u glavnom postupku, sklopljenog elektroničkim putem, predstavlja priopćenje elektroničkim sredstvima koje osigurava trajni zapis tog ugovora u smislu te odredbe, kada ta tehnika omogućuje ispis i spremanje teksta tih općih uvjeta prije sklapanja ugovora.
   
      (1)  SL C 315, 15.9.2014.